stanford-oval/wikipedia huggingface dataset:
Oscodan piirikunta
Väestö

Vuonna 2020 Oscodan piirikunnan 8 219 asukkaasta valkoisia oli 96,7 %, alkuperäisasukkaita 1,0 %, mustia 0,5 % ja aasialaisia 0,2 %. Vuonna 2019 7,8 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Oscodan piirikunta Wikimedia Commonsissa
Contergan-skandaali

Contergan-skandaali (saks. Contergan-Skandal) oli 1960-luvun alkupuolelle sijoittunut yksi Saksan liittotasavallan suurimmista lääkeskandaaleista. Skandaali kehittyi Contergan-nimisen rauhoittavan lääkkeen ympärille. Talidomidia sisältäneellä lääkkeellä oli haitallisia sivuvaikutuksia, jotka aiheuttivat vaurioita suurella määrällä syntymättömiä lapsia.
Contergan kehitettiin Heinrich Mückterin johdolla saksalaisen Grünenthal-lääkeyrityksen tutkimusyksikössä ja sitä markkinoitiin vuoden 1957 lokakuusta vuoden 1961 marraskuun lopulle asti. 1950-luvun lopussa lääkettä suositeltiin rauhoittavana lääkkeenä ja unilääkkeenä raskaana oleville. Seurauksena vakavat epämuodostumat ja aplasiat yleistyivät vastasyntyneillä lapsilla. Näiden yhteyden Conterganin käyttöön raskausaikana löysi lopulta hampurilainen lääkäri Widukind Lenz.
Vuoteen 1961 mennessä lääkeyritys Grünenthal oli saanut tietoonsa jo noin 1600 epämuodostumistapausta vastasyntyneillä, mutta Conterganin markkinointi lopetettiin vasta Welt am Sonntagin 26. marraskuuta 1961 julkaiseman sanomalehtiartikkelin myötä.
Grünenthal maksoi Conterganin-käytöstä kärsineille yhteensä 100 miljoonan Saksan markan korvaussumman Hilfswerk für behinderte Kinder -säätiön kautta ja vältti siten oikeudenkäynnin.
Châtenoy (Loiret)

| Châtenoy |
| --- | --- |
 Kunnantalo
 Châtenoy
 Koordinaatit: 47°55′09″N, 2°23′51″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Montargis
Pinta-ala:  
 – Kokonaispinta-ala:  25,8 km²
Väkiluku (2020):  436 
 – Väestötiheys:  16 as./km²
Kunnan numero:  45084
 
 Kunnan kotisivut 
Infobox OKVirheellinen NIMI-arvo: 
Châtenoy on kunta Ranskassa Loiret’n departementissa Centre-Val de Loiren alueella. Se sijaitsee Huillardjoen varrella, noin 36 kilometriä Montargisin kaupungista länteen.
Saint-Loupin kirkko
Benediktiinimunkit tulivat Châtenoyhin noin tuhat vuotta sitten. Heidän perustama kirkko tuhoutui osittain satavuotisessa sodassa, jota käytiin vuosina 1337-1453. Kirkkoa laajennettiin vuosina 1861-1862. Vuonna 1692 valmistunut Orléansin kanava halkoo kunnan maita. 1500-luvulla rakennettu linna Château de la Rivière on suojeltu rakennus. Sen rakennutti Nicolas de Harlay de Sancy, joka oli tärkeässä asemassa Ranskan kuninkaiden Henrik III:n ja Henrik IV:n hoveissa.
Aiheesta muualla

Kuvia tai muita tiedostoja aiheesta Châtenoy (Loiret) Wikimedia Commonsissa
Pandaros

Pandaros (m.kreik. Πάνδαρος) oli kreikkalaisessa mytologiassa tunnettu jousimies ja Lykaonin poika. Hän taisteli kreikkalaisia vastaan Troijan sodassa.
Toivoen Troijan tuhoa Pallas Athene houkutteli Pandaroksen ampumaan jousellaan Menelaosta, kun neuvottelut tilanteen rauhanomaisesta ratkaisemisesta olivat vielä kesken. Pallas Athene kuitenkin käänsi nuolen kulkua niin, että se ainoastaan haavoitti Menelaosta, mutta tästä teosta alkoivat sotatoimet.
Pandaros toimi Aineiaan vaunujen ajajana mutta päätti haastaa Diomedeen kaksintaisteluun. Taistelun aikana Pandaros haavoitti Diomedesta nuolellaan, mutta Diomedeen heittämä keihäs lävisti Pandaroksen kasvot ja Pandaros kuoli.
Paattisten työväentalo

| Paattisten työväentalo |
| --- | --- |
Osoite:  Paattistentie 834, 21330 Paattinen
Sijainti:  Paattinen, Turku
Koordinaatit:  60°35′28″N, 22°22′41″E
Rakennustyyppi:  puurakennus
Valmistumisvuosi:  1910
Rakennuttaja:  Työväenyhdistys
Omistaja:  Varsinais-Suomen Vasemmistoliitto
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Paattisten työväentalo on Turun kaupungin Paattisten kylässä sijaitseva työväentalo.
Historiaa

Paattisten työväenyhdistys on perustettu vuonna 1906. Yhdistys rakensi työväentalon vuonna 1910. Talo sijaitsi aluksi vuokratontilla, joka lunastettiin omaksi vuonna 1953. .
Rakennus

Talo on ollut suorakaiteen muotoinen ja melko pieni ja käsittänyt juhlasalin, näyttämön sekä ravintola keittiöineen. Taloa on laajennettu vuonna 1954,  juhlasali ja näyttämö laajennettiin koko vanhan osan kokoisiksi. Eteishalli, vaatesäilö, ravintola ja keittiö sijaitsivat laajennusosassa. Talo on maalattu punaiseksi ja vuorattu rimalaudoituksella. Ulkonäkö on säilynyt. Vanhan rakennuksen kivijalka on luonnonkivistä ja uudisosan betonista.
Aiheesta muualla

Kalle Holmberg Taistojen tiellä Paattisen työväentalolla 1972 Ylen elävä arkisto. Viitattu 1.11.2022.</ref>
DJ Jokke

Jouni Jouko (DJ Jokke) Helminen (8. huhtikuuta 1961 – 19. toukokuuta 2017) oli suomalainen DJ. Hän aloitti levyjen soittamisen vuonna 1979. 1980-luvun lopulla hän oli Suomen ensimmäisen  danceklubin, Berlinin, vakituisia DJ:tä ja yksi niistä jotka tekivät acid house -musiikkia tunnetuksi maassa. Seuraavalla vuosikymmenellä Jokke siirtyi enemmän varsinaisen teknomusiikin pariin. Suomen ”teknon kummisedäksikin” sanottu mies soitti monissa alan tapahtumissa ja eri klubeilla (vakituisena esimerkiksi Hype-klubilla), ja hänen miksauksiaan kuultiin muun muassa Radiomafian Dancemob-ohjelmassa. DJ-uransa lisäksi Jokke toimi pitkään levykauppiaana klubimusiikkiin erikoistuneessa Street Beat -liikkeessä Helsingissä.
Control (näppäin)

Control-näppäin tavallisessa näppäimistössä.
Control (Ctrl) on tietokoneiden näppäimistössä oleva näppäin. Sitä käytetään yleensä yhdistelmänä jonkin toisen näppäimen kanssa, jotta saataisiin tehtyä jokin operaatio.[lähde? ]
Yleiset yhdistelmät

Ctrl + C (Kopiointi)
Ctrl + V (liittäminen)
Ctrl + Z (toiminnon peruminen)
Ctrl + X (leikkaus)
Ctrl + A (kaiken valitseminen)
Ctrl + S (tallentaminen)
D.N.Angel

| D•N•Angel |
| --- | --- |
Genre: fantasia, romanttinen draama 
Manga
Tekijä: Yukiru Sugisaki
Julkaisija:  Kadokawa Shoten    Tokyopop
Sarjajulkaisulehti: Monthly Asuka
Ensimmäinen painatus: Marraskuu 1997 – jatkuu
Kirjojen lukumäärä: 13 
TV-anime
Ohjaaja: Koji Yoshikawa, Nobuyoshi Habara
Studio: Dentsu
Lähetyskanavat:  TV Tokyo
Alkuperäinen lähetyskierros: 3. huhtikuuta 2003 – 25. syyskuuta 2003
Jaksojen määrä: 26 
Peli: D.N.Angel: Crimson Wings (～紅の翼～)
Pelin tuottaja: 
Pelin julkaisija: TAKARA
Genre: Fantasia, romantiikka
Laitealustat: PlayStation 2
Julkaisupäivämäärä:  25. syyskuuta 2003 
D•N•Angel on Yukiru Sugisakin (jap. 杉崎ゆきる) piirtämä manga, josta on myös tehty animesarja ja PlayStation 2 -peli.
D•N•Angel-mangan julkaisu alkoi Asuka Magazine -lehdessä vuonna 1997. Vaikkakin kyse on toimintapainotteisesta sarjasta, on D•N•Angelia luonnehdittu sen piirtotyylin, hahmojen ja romanttisen sisällön takia myös shōjo-mangaksi. D•N•Angel on julkaistu myös englanninkielisenä.
Mangasta tuli niin suosittu, että siitä tehtiin myös 26-osainen anime-sarja. D•N•Angel-anime alkoi 3. huhtikuuta 2003 TV Tokyo -kanavalla. Anime ei noudata täysin mangan tarinaa, mutta anime-sarjan päättymisen aikoihin julkaistiin sen tarina myös kahtena erillisenä manga-julkaisuna.
Tarina

D•N•Angelin päähenkilö on Daisuke Niwa, tavallinen 14-vuotias koulupoika. 14 vuotta täytettyään Daisuken elämä muuttuu kertaheitolla. Hänen sisällään heräävät siihen asti uinuneet geenit, joiden ansiosta Daisuke pystyy muuttumaan legendaariseksi taidevarkaaksi, Darkiksi, joka viimeksi nähtiin kymmeniä vuosia sitten.
Eräänä päivänä Daisuke oli vihdoin saanut kerättyä tarpeeksi rohkeutta antaakseen kirjoittamansa rakkauskirjeen ihastukselleen Risalle, mutta tämä halusi heidän pysyvän vain ystävinä. Tapahtuman jälkeen Daisuke muuttuu Darkiksi aina ajatellessaan rakastettuaan. Daisuken äiti innostuu hänen uusista kyvyistään ja näyttää hänelle välillä tarkoituksella Harada Risan kuvaa, jotta Daisuke muuttuisi Darkiksi ja voisi varastaa eri taide-esineitä. Pian kuvioihin astuu myös Satoshi Hiwatari, joka yrittää ottaa selvää Daisuken puuhista. Tarinan myötä hän osoittautuu Darkin/Daisuken viholliseksi, Kradiksi.
Kun Daisuken ihastus Risa näkee Darkin televisiosta, hän ihastuu tähän oitis. Sarjan edetessä Daisukekaan ei ole enää varma tunteistaan, vaan hän huomaa oikeasti pitävänsä Risan siskosta Riku Haradasta.
Henkilöt

Dark on Daisuken rakkausgeenissä oleva DNA:n pätkä, ja Daisuke muuttuu Darkiksi katsoessaan ihastuksensa Risa Haradan kuvaa. Dark on 17-18 -vuotias nuori mies, ja hänet tunnetaan aavevarkaana. Darkilla on tummat hiukset ja silmät sekä mustat siivet, jotka ovat Daisuken maailmassa kani nimeltä With. Darkilla on ilmeisesti yliluonnollisia voimia, joita hän kanavoi mustan sulan avulla. Darkin vihollinen on Krad, joka on Darkin toinen puoli.
Daisuke on 14-vuotias poika, joka muuttuu syntymäpäivänään Darkiksi. Daisuke on kömpelö ja hieman hömelökin. Hän on ihastunut Risa Haradaan, mutta tunne ei ainakaan aluksi ole molemminpuolinen. Risa pitää kyllä Daisukesta, mutta enemmänkin ystävänä. Daisuke muuttuu Darkiksi katsomalla Risan kuvaa. Myöhemmin Daisuke tajuaa että hän rakastaa Rikua.
Krad on vaaleatukkainen, enkelin näköinen mies jolla on valkoiset siivet. Kradin voimat kanavoituvat valkoisen sulan avulla, ja Krad on muutoinkin hyvin pitkälti Darkin vastakohta. Krad elää Satoshin sisällä samoin kuin Dark Daisuken. Krad uskoo, että hän on ainut ja oikea Krad/Dark, ja hän yrittääkin surmata Darkin moneen kertaan.
Satoshi Hiwatari on Daisuken ikäinen poika. Satoshi on lapsinero ja toimii poliisin palveluksessa, häntä kutsutaankin *nuoreksi päälliköksi*. Satoshi yrittää estää Kradia pääsemästä valtaan ja yleensä onnistuukin siinä kohtalaisen hyvin.
Risa & Riku Harada ovat kaksoset. Daisuke pitää Risasta ja unelmoi tästä alinomaa, mutta kohtalon oikusta päätyykin suutelemaan Rikua Darkiksi muuntautuneena. Riku kuitenkin näkee Daisuken kasvot vilaukselta ja kummastelee, kuinka hän unelmoi pojasta. Risa ihastuu tummaan ja arvoitukselliseen Darkiin, jonka näki televisiossa. Risa pitää Daisukea ystävänään, mutta aika näyttää mitä tapahtuu...
Daisuken äiti ja isoisä ovat kouluttaneet Daisukea pitkään ja alussa Daisuken vapaa-aika menikin tappavia ansoja väistellessä. Juuri he lähettävät varoituskirjeet kohteisiin, joissa aavevaras Dark vierailee.
Aiheesta muualla

D.N.Angel (manga)  Anime News Networkissa (englanniksi)
D.N.Angel (anime)  Anime News Networkissa (englanniksi)
D•N•Angel ADV Filmsin sivuilla (Arkistoitu – Internet Archive)
Fantasykat.com (Arkistoitu – Internet Archive)
Animen Arvostelu animelehti.fi. Arkistoitu 3.12.2008. Viitattu 3.6.2008.
Ottorino Volonterio

| Ottorino Volonterio> Henkilötiedot |
| --- | --- |
Kansalaisuus:   Sveitsi
Formula 1 -ura
Aktiivivuodet:  1954, 1956, 1957
Talli(t):  Maserati (yksityisesti)
Kilpailuja:  3
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Espanjan Grand Prix 1954
Viimeinen kilpailu:  Italian Grand Prix 1957
Ottorino Volonterio (7. joulukuuta 1917 – 10. maaliskuuta 2003) oli sveitsiläinen Formula 1 -kuljettaja. Hän osallistui kolmeen MM-sarjan Grand Prix -kilpailuun, mutta ei saavuttanut yhtään pistettä. Parhaimmillaan Volonterio oli yhdestoista. Lisäksi hän osallistui useisiin MM-sarjan ulkopuolisiin GP-kilpailuihin.
Tulokset Formula 1:n MM-sarjassa

| Vuosi | Auto | 1 | 2 | 3 | 4 | 5 | 6 | 7 | 8 | 9 | Auto | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1954 | Maserati | ARG  | INDY  | BEL  | FRA  | GBR  | GER  | SWI  | ITA  | ESP Kesk. | Maserati | - | 0 |
| 1956 | Maserati | ARG  | MON  | INDY  | BEL  | FRA  | GBR  | GER NC | ITA  |  | Maserati | - | 0 |
| 1957 | Maserati | ARG  | MON  | INDY  | FRA  | GBR  | GER  | PES  | ITA 11 |  | Maserati | - | 0 |
D-radio

D-radio on toisen maailmansodan aikainen nimitys Suomen kenttätykistön käyttämille kenttäradioille. D-radioita alettiin valmistaa 1927. Niitä valmistettiin 1927 noin 50 kappaletta. Radion tunnus oli P-12-15. P-12-15:n tunnuksena oli myös VRGK. Niitä valmistettiin myös myöhemmin ja valmistajana oli ainakin ASA-radio.
Perusmalli jatkosodan aikana

P-12-15
VRGK 9/1941
teho 400 mW sähkötyksellä ja puheella
P-12-15A
VRGKA 1942
teho 1 W sähkötyksellä ja 700 mW puheella
ASA-radio valmisti 700 P-12-15 - ja P-12-15A -mallin radiota toukokuuhun 1942 mennessä.
Myöhemmät mallit

P-12-15B
VRGKB 1943
teho 1.5–2 W sähkötyksellä ja puheella
taajuusalue 3 000–6 000 kHz
Historia

Radiota käytettiin tykistön tulenjohdon viestivälineenä. Wilho Petter Nenonen kesällä 1923 yritti hankki kokemuksia radion käytöstä tykistössä Perkjärven tykistöleiriltä. Syy kokeiluihin oli Ranskasta saatu idea. Kun V. P. Nenosesta tuli Kyösti Kallion ensimmäisen hallituksen kolmas puolustusministeri 16.8.1923–18.1.1924 ensimmäisen Bruno Jalanderin 14.11.1922–22.6.1923 ja toisen Kyösti Kallion 22.6.–16.8.1923 jälkeen, hän määräsi valmistettavaksi kaksi radioasemaa, jotka valmistuivat 1924.
Suunnittelutavoitteena kahden miehen kannettavalle radioasemalle oli 10 kilometrin kantavuus amplitudimoduloituna puhelähetyksenä. Radiot onnistuivat niin hyvin, että kantama kuitenkin saattoi olla enimmillään jopa 50–60 kilometriä.
26.5.1924 tykistön tarkastaja antoi käskyn, jonka mukaan tykistörykmentit velvoitettiin määräämään yhden upseerin ja yhden aliupseerin radiopalvelukseen. Kirjelmässä n:o 403/27.6.24 selostettiin, miksi tykistön pitäisi saada kevyitä kannettavia radioita ja esitettiin, että jokaiselle sodanajan patteristolle osoitettaisiin kaksi kevyttä radioasemaa rykmenttien ja sitä ylempien esikuntien radioasemien lisäksi.
5.1 1925 Nenonen lähetti teknisten joukkojen komentajalle käskyn, jonka mukaan radiopataljoonan piti rakentaa kokeilu- ja koulutustarkoituksiin 10 kappaletta radioasemia. Radiopataljoonan radioasemien massa oli 13 kilogrammaa. 26.6.1925 lähetti Nenonen sotaväen päällikölle, Lauri Malmbergille, radioamatööreiltä peräisin olevatn yksieletrodiputkisen sähkötyslenttätinradioaseman kytkentäkaavioin. Koska asia eteni hitaasti, rakennutti Nenonen kaksi radioasemaa yksityisin varoin Perkjärven ampumaleirillä kokeiltavaksi molekylääriasemien kanssa. Tykistön yhden miehen liikuteltavia radioasemia alettiin kutsua L.T.J. -radioiksi, liikkuvan tulenjohdon radioiksi.
Vuodesta 1927 suomalainen kenttätykistö saattoi käyttää kaikissa rauhanajan harjoituksissa kenttäpuhelinten puhelinkaapelien lisäksi myös radioaaltoja.
Cornay

Cornay
Cornay on kunta Ardennesin departementissa Champagne-Ardennen hallintoalueella Ranskassa. Kunnassa oli 86 asukasta vuoden 1999 väestönlaskennassa. Cornayn pinta-ala on 11 neliökilometriä.
Painajainen Elm Streetillä 5 – Painajaisten lapsi

| Painajainen Elm Streetillä 5 – Painajaisten lapsi> A Nightmare on Elm Street 5: The Dream Child |
| --- | --- |
 Suomalainen elokuvajuliste.
Ohjaaja:  Stephen Hopkins
Käsikirjoittaja:  Leslie Bohem
Tarina:  John Skipp Craig Spector Leslie Bohem
Tuottaja:  Robert Shaye Rupert Harvey
Säveltäjä:  Jay Ferguson
Kuvaaja:  Peter Levy
Leikkaaja:  Brent A. Schoenfeld Chuck Weiss
Pääosat:  Robert Englund Lisa Wilcox Erika Anderson Beatrice Boepple
Valmistustiedot
Valmistusmaa:  Yhdysvallat
Tuotantoyhtiö:  Heron Communications Smart Egg Pictures
Levittäjä:  New Line Cinema
Ensi-ilta:   1989-08-1111. elokuuta 1989 (Yhdysvallat)  1990-05-1111. toukokuuta 1990 (Suomi)  
Kesto:  89 minuuttia
Alkuperäiskieli:  englanti
Budjetti:  6 miljoonaa $
Tuotto:  22,2 miljoonaa $
Edeltäjä:  Painajainen Elm Streetillä 4 – Unien valtias
Seuraaja:  Viimeinen painajainen Elm Streetillä: Freddyn kuolema
Aiheesta muualla
IMDb 
Elonet
AllMovie
Infobox OKNimi-testi OK: 
Painajainen Elm Streetillä 5 – Painajaisten lapsi (engl. A Nightmare on Elm Street 5: The Dream Child) on yhdysvaltalainen, vuonna 1989 tehty kauhu- ja slasher-elokuva, jonka ohjasi Stephen Hopkins ja pääosaa näyttelee Robert Englund ikonisena Freddy Kruegerina. Se kuuluu Painajainen Elm Streetillä -elokuvasarjaan. Elokuva on julkaistu Suomessa DVD:llä.
Elokuva tuotti vain 22 miljoonaa dollaria, mikä tekee siitä toiseksi vähiten tuottaneen Elm Street -elokuvan. Elokuva sai myös kriitikoilta heikon vastaanoton. Ohjaaja Stephen Hopkins ei ollut myöskään tyytyväinen elokuvan lopputulokseen, johon New Line Cinema ja MPAA myötävaikuttivat leikkauksillaan, sanoen olevansa tämän vuoksi kykenemätön katsomaan elokuvaansa uudestaan. Elokuva voitti myös Razzie-gaalassa "huonoimman alkuperäislaulun" -kategoriassa palkinnon Bruce Dickinsonin "Bring Your Daughter... to the Slaughter" -kappaleella.
Juoni

Elokuva seuraa edellisestä osasta tutun Alicen ja tämän poikaystävän Danin tarinaa. Alicelle selviää että Freddy on tekemässä paluuta, ja käyttää hyväkseen Alicen syntymätöntä lasta, Jacobia. Freddy voi nyt myös tappaa ihmisiä muutenkin kuin näiden nukkuessa, sillä hän pystyy toimimaan Alicen vauvan unien kautta - ja pienokainen on unessa suurimman osan ajastaan. Elokuvassa kerrotaan myös Freddyn äidin, Amanda Kruegerin kohtalosta.
Rooleissa

| 0 | 1 | 2 |
| --- | --- | --- |
|   Robert Englund   | … |   Freddy Krueger   |
|   Lisa Wilcox   | … |   Alice   |
|   Kelly Jo Minter   | … |  	Yvonne   |
|   Danny Hassel   | … |   Dan Jordan   |
|   Erica Anderson   | … |   Greta Gibson   |
|   Michael Bailey Smith   | … |   Super Freddy   |
Pakkosyöttäminen

Pakkosyöttöä.
Pakkosyöttäminen on ensisijaisesti keino pitää nälkälakkoon ryhtyneet vangit tai orjat hengissä, mutta sitä käytetään myös kidutukseen. Kidutuksena uhrille saatettiin syöttää esimerkiksi ulosteita sekä virtsaa. Nälkälakkoon ryhtyneitä vankeja ja orjia saatetaan pakkosyöttää, jotta nämä eivät kuolisi. Tätä harjoitettiin muun muassa mustia kuljettavissa orjalaivoissa, joissa oli erityisesti tätä varten suunniteltu metallinen koussikka, jolla ruoka saatiin orjan kurkkuun. Pakkosyöttö yhdistetään usein myös moralismiin.
Aiheesta muualla

Lasten pakkosyöttö päiväkodissa toi sakot hovissa IS 29.10.2009
"Kaikkea on maistettava" -asenne joutaa romukoppaan eluova.fi 26.3.2009
OGame

| OGame |
| --- | --- |

Kehittäjä:  Gameforge AG
Julkaisija:  Gameforge AG
Julkaistu:  2002
Lajityyppi:  Strategiapeli
Pelimuoto:  Moninpeli
Alusta:  selainpeli
Jakelumuoto:  Internet
Lisää peliartikkeleitaVideopelien teemasivulla
Infobox OK   : 
OGame on Gameforge AG:n kehittämä strategiapeli, jota pelataan verkkoselaimella. OGamessa on universumeja, jotka vastaavat palvelimia.
Käyttäjätunnuksia on yli 2 miljoonaa ympäri maailmaa.[lähde? ]
Pelaaminen > Planeetat

Pelin alussa pelaajalle annetaan satunnainen planeetta, jota pitää kehittää. Koko ratkaisee sen, kuinka monta rakennusta planeetalle voi rakentaa. Kaikkien aloitusplaneettojen koko on 163 kenttää, eli kotiplaneetalleen pelaaja voi rakentaa 163 rakennusta (jokainen rakennuksen kehitys lasketaan uutena kenttänä). Myöhemmin kenttiä voi lisätä terraformer-rakennuksen avulla. Lämpötila vaikuttaa siihen, paljonko saa lämpöenergiaa satelliiteilla ja deuteriumia. Lämpimässä tulee enemmän energiaa aurinkosatelliiteilla, kun taas kylmässä löytyy enemmän deuteriumia. Planeetan sijainti aurinkokunnassa vaikuttaa lämpötilaan ja ulkonäköön. Sijainti merkitään pelin oman koordinaatiston avulla. Galakseja on yhdeksän, jokaisessa galaksissa on 499 aurinkokuntaa, ja jokaisessa aurinkokunnassa on 15 planeettaa. Tämän lisäksi aurinkokunnissa on alue nimeltä ulkoavaruus (outer space), jota ei voi asuttaa.
Pelaaminen > Resurssit

Pelin resurssit ovat halvimmasta kalleimpaan: Metalli, kristalli ja deuterium (raskas vety). Metallia käytetään rakentamiseen, puolustuslaitteistoon, muutamiin teknologioihin ja avaruusaluksiin, kristalleja robottien ja tietokoneiden mikropiireihin, sekä lähes kaikkiin teknologioihin ja deuteriumia tarvitaan fuusioreaktioon, teknologiaan, muutamiin aluksiin sekä niiden polttoaineeksi. Energiaa käytetään resurssientuotantolaitosten ylläpitoon. Viidettä resurssia, pimeää ainetta (Dark Matter) voi ostaa rahalla Gameforgelta tai sitä voi löytää ulkoavaruudesta (outer space). Sillä ostetaan erilaisia etuja, kuten käyttöliittymää parantava OGame Komentaja.
Pelaaminen > Rakennukset

OGamessa on erilaisia rakennuksia, muun muassa kaivoksia, tehtaita, varastoja ja monia muita. Resurssientuotantorakennukset tuottavat resursseja, mutta eivät kuitenkaan toimi ilman energiaa jota saadaan voimalaitoksista ja satelliiteista. Jos energiaa on liian vähän, tuotanto hidastuu. Jotkut rakennukset nopeuttavat rakennustoimia. Telakalla rakennetaan aluksia ja puolustuslaitoksia, laboratoriossa kehitetään teknologiaa. Rakennuksia voi päivittää paremmiksi, jolloin niiden etu moninkertaistuu. Osan rakennuksista voi rakentaa myös kuuhun.
Säännöt

OGamea valvovat erilaiset operaattorit (Game admin) (Game Operator ja Super Game Operator) ja valvojat. Heillä on oikeus estää sääntöjä rikkovia pelaajia. Säännöt voivat hieman poiketa toisistaan eri kielisissä OGameissa. Estetyt pelaajat ilmoitetaan universuminsa foorumin pillory-listassa.
Säännöt ovat samantapaiset kuin muissakin Gameforgen selainpeleissä (DarkPirates, Gladiatus jne.). Useimmin esiin tuleva sääntö on ns. bashing rule, eli yksi pelaaja ei saa hyökätä saman pelaajan kimppuun saman päivän aikana kuin korkeintaan kuusi kertaa. Poikkeuksena on liittoumien välinen sota, jolloin sääntö ei ole voimassa.
Muita sääntöjä ovat mm. kielletty multi-accounting (yhdellä pelaajalla ei saa olla samassa universumissa kuin yksi käyttäjätili) ja käyttäjätilien vaihtamisen kielto ilman operaattorin lupaa ja valvontaa.
Suomen Ogame

Suomen Ogamessa on tällä hetkellä kuusi universumia.
Suomessa on myös Andromeda-niminen palvelin, jolla on uudentyyppinen ulkoasu, ja Barym-niminen palvelin, jossa on 499 galaksia ja kaksinkertainen nopeus.
Ogame Foorumi

OGamen foorumi on nimeltään board.
Aiheesta muualla

Englanninkielinen OGame
Suomenkielinen OGame
OGame-Wiki
Suomen OGamen foorumi (Arkistoitu – Internet Archive)
Clyde Lovellette

| Clyde Lovellette |
| --- | --- |

Henkilötiedot
Koko nimi:  Clyde Edward Lovellette
Syntynyt: 7. syyskuuta 1929 Petersburg, Indiana, Yhdysvallat
Kuollut: 9. maaliskuuta 2016 (86 vuotta) North Manchester, Indiana, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri / Iso laitahyökkääjä
Pituus:  206 cm
Paino:  106 kg
NBA-varaus:  9. varaus 1952 (Minneapolis Lakers)
Pelaajaura
Yliopistojoukkueet
1949–1952:  Kansasin yliopisto
Seurajoukkueet
1952–1953 1953–1957 1957–1958 1958–1962 1962–1964:  Phillips 66ers Minneapolis Lakers Cincinnati Royals St. Louis Hawks Boston Celtics
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Helsinki 1952 |  |  |
Clyde Edward Lovellette (7. syyskuuta 1929 Petersburg, Indiana – 9. maaliskuuta 2016 North Manchester, Indiana) oli yhdysvaltalainen koripalloilija ja olympiavoittaja. Hän pelasi NBA:ssa vuosina 1953–1964. Lovellette oli ensimmäinen NCAA:n yliopistomestaruuden, olympiakullan ja NBA:n mestaruuden voittanut pelaaja ja edelleen yksi harvoista, joka tähän on yltänyt.
Urheilu-ura > Yliopisto, AAU ja NBA

Lovellette syntyi Petersburgin pikkukaupungissa Indianassa ja pelasi yliopistotasolla Kansasissa, johon hän pääsi vuonna 1948. Hänen ammattilaisjoukkueensa olivat Minneapolis Lakers, Cincinnati Royals, St. Louis Hawks ja Boston Celtics. Lovellette voitti yhteensä kolme NBA-mestaruutta, Lakersissa vuonna 1954 ja Celticsissä vuosina 1963 ja 1964. Hänet valittiin NBA:n tähdistöotteluun vuosina 1956, 1957, 1960 ja 1961. Vuonna 1956 hänet valittiin NBA:n kakkostähdistöviisikkoon.
Urheilu-ura > Maajoukkue

Yhdysvaltain koripallomaajoukkueessa Lovellette voitti kultaa Helsingin kesäolympialaisissa 1952. Hän pelasi seitsemässä ottelussa tehden yhteensä 97 pistettä, niistä 27 välierässä Argentiinaa vastaan.